b'\n_START_ARTICLE_\nJeremej Jakovljevi\xc4\x8d Savojini\n_START_SECTION_\n\xc5\xbdivljenje\n_START_PARAGRAPH_\nRodil se je v Firencah, od koder se je njegova dru\xc5\xbeila leta 1787 preselila v Rusijo (Novorosisk)._NEWLINE_Leta 1789 je vstopil v rusko vojsko in 20. decembra 1790 je bil povi\xc5\xa1an v zastavnika in preme\xc5\xa1\xc4\x8den v Nikolajevski obalni grenadirski polk, s katerim se je udele\xc5\xbeil bitk proti Turkom; za zasluge je bil 11. decembra 1791 povi\xc5\xa1an v podporo\xc4\x8dnika in 6. marca 1794 je bil preme\xc5\xa1\xc4\x8den v Obalni dnjeprovski grenadirski polk. Ko je bil le-ta 8. novembra istega leta razpu\xc5\xa1\xc4\x8den, je bil preme\xc5\xa1\xc4\x8den v \xc4\x8crnomorski grenadirski korpus, kjer je bil 22. septembra 1795 povi\xc5\xa1an v poro\xc4\x8dnika. Potem je bil preme\xc5\xa1\xc4\x8den v Ladoga\xc5\xa1ki pehotni polk, kjer je bil 12. decembra 1797 povi\xc5\xa1an v \xc5\xa1tabnega stotnika in 19. julija 1803 v majorja. 4. maja 1808 je postal poveljnik svojega polka in 12. decembra istega leta je bil povi\xc5\xa1an v podpolkovnika._NEWLINE_Marca 1812 je bil imenovan za brigadnega poveljnika v 26. pehotni diviziji. Med veliko patriotsko vojno se je odlikoval, tako da je bil povi\xc5\xa1an v generalmajorja. Po koncu vojne se je vrnil v Rusijo, postal poveljnik \xc5\xa1tirih divizij in postal \xc5\xa1tudijski mentor carjevi\xc4\x8da Konstantina Pavlovi\xc4\x8da. Leta 1825 je bil povi\xc5\xa1an v generalporo\xc4\x8dnika. Med poljsko-rusko vojno (1830-31) se je boril samo leta 1831 v Litvi._NEWLINE_6. decembra 1833 je bil povi\xc5\xa1an v generala pehote z oznako generaladjutanta.'